Makareus

Makareus (Μακαρεύς) eller Makar (Μάκαρ) var i henhold til gresk mytologi den første kongen på greske øya Lesbos nordøst i Egeerhavet.Diodorus Siculus: Library of History, 5. 81. 8 Han var sønn av solguden Helios og nymfen Rhode, som var herskerinne på øya Rhodos hvor han vokste opp. I henhold til andre myter var hans foreldre Aiolos og Enarete.

Makareus hadde seks brødre og en søster, Elyktro, som døde som ung. Hans brødre het Kerakfos, Okhimos, Aktis, Tenages, Triopas og Kandalos. Alle var dyktige astronomer på Rhodos. Makareus og hans brødre ble sjalu på den femte broren, Tenages, for hans kunnskaper i naturvitenskap. Det endte med at de drepte den yngre broren, og da udåden ble oppdaget måtte de flykte fra Rhodos. Makareus flyktet nordover til Lesbos.Diodorus Siculus: Library of History, 5. 57. 2

På Lesbos ble Makareus konge, og tok også over mange av naboøyene. På Lesbos fikk han datteren Methymna. En gud ved navn Lesbos, det mytologiske opphavet til øyas navn, var sønn av helten Lapithes og sønnesønn av Apollon, giftet seg med Makareus' datter Methymna (eponym for Methymna, en by på Lesbos)Diodorus Siculus: Library of History, 5. 81 En alternative vri på den samme myten er at Methymna giftet seg med Lepetymnos (eponym for et fjell på Lesbos),Stephanos av Bysants: s. v. Methymna og fikk med ham to sønner, Hicetaon og Hypsipylos, som begge ble senere drept av Akilles i løpet av et angrep på byen Methymna.Parthenios fra Nikea: Love Romances, 21

Makareus hadde også andre døtre som Mytilene (eponym for byen Mytilene på Lesbos), Agamede og Antissa.Stephanos av Bysants: ss. vv. Mytilene; Agamede; Antissa Makareus ga sine sønner herredømmet over de kolonier som han grunnla på naboøyene: Kydrolaos ble sendt til Samos, Neandros til Kos, Leukippos til Rhodes hvor bosetterne skal ha blandet seg med den lokale befolkningen, og en navn uten navn til Khíos.

 Referanser 

 Litteratur 
Siculus, D., Oldfather, C. H., Sherman, C. L., Welles, B. C., Geer, R. M., & Walton, F. R. (1933). The library of history (Vol. 1963). Cambridge, MA: Harvard University Press.

Kategori:Personer fra gresk mytologi
Kategori:Personer fra Lesbos